Odense Adresse-Contoirs Efterretninger, 1830-12-31
Allerede den 16 Decbr. ankom den dræbte General Hauckes Broder med Depescher fra Hs. Majestæt Keiseren, og befaling til at Administrationsraadet i eet og alt skulde rette sig efter Hs. K. H. Cæsarewitsches Bestemmelser, Men med Hensyn til Begivenhedernes senere Gang og Forventningen af, at Hs. Majestæt maatte omstemmes ved den til Petersburg afsendte Deputations Fremstilling af Forholdene, svarede Diktatoren og den provisoriske Regiering, at den saae Keiserens videre Afgjørelse imøde. Kommunikationen, som i nogen Tid har været spærret paa den russiske Grændse, er atter aabnet. Warschaus befæstning drives med forøget Jver, og der oprettes 5 nye Batterier, af Feldtartillerie. De, som ikke ville gjøre Tjeneste i Nationalgarden, skulle indtræde i frivillige Jægerbatailloner, Jndvaanerne i Distriktet Miechow have tilbudt sig at danne et Korps af saakaldte Kosiniers, der ere bevæbnede med Leer. Opstanden er nu proklammeret i alle Kongerigets Egne, ogsaa i de nordligste Kredse. 40 Timers Gudstjeneste er anordnet i alle Warschaus Kirker for Rolighedens Gjenoprettelse. Fabrikerne begunstiges. Et Jnventarium optages over Alt, hvad der befindes i Storfyrst Constantins tvende Paladser. J Hr. Wolitzkis forhen omtalte Samtale med Storfyrsten erklærede han, at ene General Rosniecki med sit hemmelige Politie var Skyld i Opstanden. Denne Sidste flygtede, saasnart han hørte de første Skud, og ved at kjøbe en Droschekudskes Heste og Vogn, og iføre sig dennes Dragt, undkom han, idet han idelig raabte: "Til Vaaben, Vore Folk blive angrebne!" Ogsaa Hr. Newachowie; undflyede i rette Tid, saasnart han i Theatret havde modtaget en Billet med det advarende Ord Fly Ved en keiserlig russisk Ukas er Civil- og Militairbestyrelsen i Provindserne Volhymen og Podolien forenede, og Generallieutenant Potemkin udnævnt til Krigsgouverneur her. Foruden disse Gouvernementer ere ogsaa Minsk, Wilna, Grodne og Bjalystok erklærede i Krigstilstand. Generalfeldtmarskal, Grev Diebitsch=Sabalkanski har faaet befalingen over den aktive Armee paa Rigets vestlige Grændser. General Collier udnævnt til Chef for Generalstaben, og desuden have mange andre militaire Ansættelser, fundet Sted. Man troer, at Grev Diebitsch vil med de i Wilna forsamlede Tropper, som udgjøre omtrent 70,000 Md., rykke lige imod Warschau, og om muligt levere et Hovedslag, for at gjøre en kort Ende paa Krigen. Pohlakkerne ville derimod indskrænke sig meest til Stædernes Forsvar. J Petersburg havde Man den 15 Decbr. Efterretning om Oprørets Udbredelse, og at Storfyrsten var bleven nødt til at trække sig tilbage til Grændsen. J Førstningen var der givet befaling til at dæmpe Urolighederne ved Politiets Hielp, saa ringe Forestillinger havde Man om Jnsurrektionen. Da Keiseren forkyndte Opstanden for Officererne i sin Garde, skal han have sagt: "Jeg beder Dem, mine Herrer, dog ikke at ansee Pohlakkerne som Fiender; de ere vore Brødre. Kun nogle Jldesindede ere Skyld. i Opstanden, og jeg haaber med Guds Hjelp at Alt vil faae en god Ende. I det store Petersborger Theater er en patriotisk Replik, som kunde anvendes paa den pohlske Opstand, modtaget med almindelig Jubel, som fornyedes, da Skuespilleren gjentog Ordene. Saavel den østerrigske som den preussiske Regjering har gjennem deres Generalkonsuler i Warschau erholdt Forsikkring om, at begge Staters Grændser skulle blive respekterede. J pohlsk Preussen og i Krakan skal Stemningen være mislig.